***Проект***

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ, ПРИЕТА С РЕШЕНИЕ № 80, ВЗЕТО С ПРОТОКОЛ № 6 ОТ 04.03.2003Г., ПОСЛЕДНО ИЗМЕНЕНА И ДОПЪЛНЕНА С РEШЕНИЕ № 103, ВЗЕТО С ПРОТОКОЛ № 7 ОТ 14.05.2020 Г. НА ОБЩИНСКИ СЪВЕТ – ПЛОВДИВ.**

**Вносител:** арх. Невена Балчева – зам.-кмет „Устройство на територията и общинска собственост“

*Съгласно чл. 26, ал. 4, изречение второ от Закона за нормативните актове, в срок от 14 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-таil адрес info@plovdiv.bg. или в деловодството на Община Пловдив, пл.”Стефан Стамболов” № 1.*

**МОТИВИ**

1. **Причини, които налагат приемането на Наредба за изменение и допълнение на Наредбата за определянето и администрирането на местните такси и цени на услуги на територията на Община Пловдив**

В **§**3 и **§**4 от Наредбата за изменение и допълнение на Наредбата за определянето и администрирането на местните такси и цени на услуги на територията на Община Пловдив, приета с Решение № 103, взето с протокол № 7 от 14.05.2020г. на Общински съвет Пловдив са определени нови размери на таксите на техническите услуги и цените на услугите и правата по устройство на територията, считано от 01.09.2020г.

Поради факта, че в приетата с Решение № 103 Наредба съществува известна неяснота относно приложимостта на новите и старите такси и цени на услуги, както и не е уточнена процедурата, свързана със заварените административни производства по предоставяните от Община Пловдив технически услуги в сферата на устройството на територията, т. е. започнали преди 01.09.2020 г., но неприключили до тази дата, се налага допълнение на Наредбата.

При изработването на проекта на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимост от уточнение на процедурата, свързана със заварените административни производства по предоставяните от Община Пловдив технически услуги в сферата на устройството на територията, т. е. започнали преди 01.09.2020 г., но неприключили до тази дата

**Принцип на обоснованост** – привеждане на нормативната база на Община Пловдив в съответствие с действащото законодателство, както и осигуряване на законосъобразен административен процес по администрирането и предоставянето на технически услуги на територията на община Пловдив.

**Принципите на предвидимост и откритост** са спазени – проектът с мотивите и предварителните оценки на въздействието на проекта на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив са публикувани на интернет страницата на община Пловдив за навременно информиране и предоставяне на становища и предложения от заинтересованите групи**.**

**Принцип на съгласуваност** – проектът на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив с мотивите, чрез интернет страницата на Община Пловдив, публично са предоставени на заинтересованите групи, като ще бъдат взети предвид направените в хода на обсъждането становища и предложения.

**Принципите на субсидиарност, пропорционалност и стабилност** - предоставянето и администрирането на услугите се извършва от експертите и специалистите на общинска и районни администрации, както и от структурните звена на община Пловдив, при спазване на изискванията на наредбата. Колкото по-близо до съответните потребители се вземат решенията за количеството и качеството на публичните права и услуги, толкова по-непосредствена е връзката между техните потребители и общината, т.е. толкова по-точно те отразяват предпочитанията на гражданите, които са потребители.

1. **Цел на Наредбата**

С приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив се цели да бъде уточнена процедурата, свързана със заварените административни производства по предоставяните от Община Пловдив технически услуги в сферата на устройството на територията, т. е. започнали преди 01.09.2020 г., но неприключили до тази дата.

1. **Финансови средства, необходими за прилагането на Наредбата**

За прилагане на измененията и допълненията в Наредбата за определянето и администрирането на местните такси и цени на услуги на територията на Община Пловдив не е необходимо разходването на бюджетни средства.

1. **Очаквани резултати**

Резултатите, които се очакват от прилагането на предлаганите промени в Наредбата се свеждат до постигане на целите, наложили приемането на същите - прецизиране на нормативната уредба с местно значение.

1. **Анализ за съответствие с правото на Европейския съюз**

С приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив се приема подзаконов нормативен акт за прилагане на отделни разпоредби на Закона за местното самоуправление и местната администрация, Закона за местните данъци и такси, Закона за нормативните актове и Административно процесуалния кодекс и други приложими законови разпоредби, поради което съответствието на Наредбата с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

В изпълнение на изискванията на Закона за нормативните актове (ЗНА) са извършени предварителни частични оценки на въздействието на проекта на подзаконовия нормативен акт.

Проектът на подзаконовия нормативен акт - Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив е публикуван на официалната страница на община Пловдив на **26.08.2020**г.

С публикуването на проекта са прикачени и документите, съпътстващи обществената консултация.

Съгласно разпоредбата на чл. 26, ал. 4 от Закона за нормативните актове*„Срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.“*Предвид необходимостта от уточнение на процедурата, свързана със заварените административни производства по предоставяните от Община Пловдив технически услуги в сферата на устройството на територията, т. е. започнали преди 01.09.2020 г., но неприключили до тази дата, съгласно разпоредбата на чл. 26, ал.4 от ЗНА, е наложително и целесъобразно срокът за провеждане на обществени консултации за приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив **да бъде определен на 14 дни.**

В рамките на законовия 14 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка на неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания**: настоящото решение се предлага да се вземе на основание чл. 21, ал. 1, т. 7 и ал. 2 от ЗМСМА във връзка с чл. 6, ал. 1, б. „д“, чл. 8, ал. 1 и чл. 9 от ЗМДТ, чл. 7, ал. 2, чл. 8, чл. 9, ал. 1 и ал. 3, чл. 11, ал. 3, чл. 19, чл. 26 и чл. 28 от ЗНА, чл. 75, чл. 76, ал. 3, чл. 77 и чл. 79 от АПК и при спазване на изискванията на Указ № 883 за прилагане на Закона за нормативните актове (обн., ДВ, бр. 39/21.05.1974 г.) и при фактическите основания: съблюдаване принципите, заложени в чл. 4 – чл. 12 от Административнопроцесуалния кодекс и в Закона за местните данъци и такси.

**ПРОЕКТ НА РЕШЕНИЕ:**

**§1. (1)** За административните производства по предоставяне на технически услуги и услуги и права по устройство на територията по смисъла на Приложение № 4 и Приложение № 8.3. от Наредба за определянето и администрирането на местните такси и цени на услуги на територията на община Пловдив, приета с Решение № 80, взето с Протокол № 6 от 04.03.2003 г., на Общински съвет – Пловдив, последно изменена и допълнена с Решение № 103, взето с Протокол № 7 от 14.05.2020 г., на Общински съвет – Пловдив, започнали преди 01.09.2020 г., се прилагат таксите и цените на услуги действали до тази дата.

**(2)** За определяне датата на започване на административното производство се прилага чл. 25 от Административнопроцесуалния кодекс.